b'\n_START_ARTICLE_\nIvano Frankivskas\n_START_SECTION_\nGeografija\n_START_PARAGRAPH_\nSrities to paties pavadinimo centras yra i\xc5\xa1sistat\xc4\x99s prie Bistricos up\xc4\x97s, apie 115 km \xc4\xaf pietry\xc4\x8dius nuo Lvovo. Tai verslo, pramon\xc4\x97s ir kult\xc5\xabros centras, esantis derling\xc5\xb3 \xc5\xbeemum\xc5\xb3 regione \xc5\xa1iaurini\xc5\xb3 Karpat\xc5\xb3 pap\xc4\x97d\xc4\x97je. I\xc5\xa1sid\xc4\x97st\xc4\x99s 120 metr\xc5\xb3 vir\xc5\xa1 j\xc5\xabros lygio auk\xc5\xa1tyje. _NEWLINE_Automobili\xc5\xb3 ir traukini\xc5\xb3 pramon\xc4\x97, metalo apdirbimas, naftos ir duj\xc5\xb3 \xc4\xafranga, plataus vartojimo prek\xc4\x97s. Veikia universitetas, medicinos institutas, teologijos institutas, verslo mokykla. Taip pat yra dramos teatras, l\xc4\x97li\xc5\xb3 teatras, filharmonijos orkestras, hucul\xc5\xb3 dain\xc5\xb3 ir \xc5\xa1oki\xc5\xb3 ansamblis, regionin\xc4\x97s istorijos muziejus. Centre yra sena rotu\xc5\xa1\xc4\x97, XVIII a. j\xc4\x97zuit\xc5\xb3 kolegija, buvusi arm\xc4\x97n\xc5\xb3 ba\xc5\xbeny\xc4\x8dia, miesto tvirtov\xc4\x97s liekanos.\n_START_SECTION_\nIstorija\n_START_PARAGRAPH_\nMiest\xc4\x85 1662 m. \xc4\xafk\xc5\xabr\xc4\x97 lenk\xc5\xb3 feodalas buvusio Zabolotivo (ukr. \xd0\x97\xd0\xb0\xd0\xb1\xd0\xbe\xd0\xbb\xd0\xbe\xd1\x82\xd1\x96\xd0\xb2) kaimo vietoje. XVII-XVIII a. miestas buvo prekybos centras. 1772 m. atiteko Austrijai-Vengrijai. 1848 m. \xc4\x8dia prasid\xc4\x97jo ukrainie\xc4\x8di\xc5\xb3 tautinis jud\xc4\x97jimas, 1885 m. mieste \xc4\xafsik\xc5\xabr\xc4\x97 Ukrainos unit\xc5\xb3 ba\xc5\xbeny\xc4\x8dios vyskupija. 1918 m. gruod\xc4\xaf \xe2\x80\x93 1919 m. gegu\xc5\xbe\xc4\x99, lenkams okupavus Lvov\xc4\x85, miestas buvo trumpalaik\xc4\x97s Vakar\xc5\xb3 Ukrainos Liaudies Respublikos sostine, ta\xc4\x8diau 1919 m. irgi buvo okupuotas Lenkijos. 1939 m. buvo perduotas Ukrainos Taryb\xc5\xb3 Socialistinei Respublikai. Nuo 1991-\xc5\xb3j\xc5\xb3 nepriklausomos Ukrainos miestas._NEWLINE_Iki 1962 m. miestas vadinosi Stanislavivas (\xd0\xa1\xd1\x82\xd0\xb0\xd0\xbd\xd0\xb8\xd1\x81\xd0\xbb\xd0\xb0\xd0\xb2\xd1\x96\xd0\xb2), ta\xc4\x8diau buvo pervadintas garsiojo ukrainie\xc4\x8di\xc5\xb3 poeto Ivano Franko (1856\xe2\x80\x931916) garbei._NEWLINE_2006\xe2\x80\x932015 m. Ivano Frankivsko meru buvo lietuvis Viktoras Anu\xc5\xa1kevi\xc4\x8dius, pripa\xc5\xbeintas labiausiai matomu tarp Ukrainos miest\xc5\xb3 mer\xc5\xb3.'